U Afganistanu - ljudska prava za sve (30/11/01) - 2001-11-30
Narod Afganistana zaslužuje pravičnu i stabilni vladu, koja će štititi prava i dignitet svih građana Afganistana
Talibanska vladavina terorora gotovo je okončana. Dok koalicija protiv terorizma, predvođena Sjedinjenim Državama, ruši brutalni talibanski režim s vlasti, narod Afganistana počinje novi život s obnovljenom nadom. Tijekom pet godina talibanske vladavine, život naroda Afganistana bio je težak i turoban. Talibani su brutalno podjarmili žene. Televizori, video-rekorderi, filmovi, gotovo svi obliici glazbe, plesanje, Internet, kozmetika pa čak i fotografije ljudi i životinja bili su zabranjeni. Muzeji su opljačkani. Kulturno stvaralaštvo bilo je strogo kontrolirano. A u potezu koji je osudio čitav svijet dvije divovske skulpture Bude, koje su potjecale iz petog stoljeća ili ranije, uništene su. Međutim dok su pobjednički vojnici Sjevernog saveza marširali kroz glavni grad Kabul, 13. studenoga, slavljenički raspoloženi Afganistanci plesali su na ulicama na glazbu koju je emitirao Radio Afganistan. A danas, ulice su pune ljudi koji više nisu bili uplašeni od talibanske vjerske policije. Televizijske postaje emitiraju nekoliko sati programa svaki dan. Prikazuju se filmovi. Kozmetički saloni ponovno su otvoreni za žene. Prodavaonice ponovno prodaju televizore, video-rekordere i satelitske tanjure. Djeca opet mogu puštati ranije zabranjene zmajeve. Čak se govori o obnovi Budinih skulptura. Sjedinjene Države predane su pomoći afganistanskom narodu u obnovi njihove zemlje. S podrškom koalicijskih partnera, Sjedinjene su Države pokrenule veliku humanitarnu akciju u sklopu koje je u Afganistan dopremljeno hrane i druge pomoći u vrijednosti više stotina milijuna dolara. Ali, dok traje slavlje pojavila se bojazan i nedoumice među Afganistancima vezane za njihovu budućnost. Žene su naročito zabrinute za njihova prava koja su im oduzeta za vrijeme talibanske vlasti. Dok Sjedinjene Države podržavaju da različita područja svijeta imaju vlastitu kulturu i povijest, ne može biti nikakvih dvojbi o potrebi zaštite prava svih građana Afganistana. Kako je rekao predsjednik Bush, “narod Afganistana zaslužuje pravičnu i stabilni vladu, vladu koja će biti široko utemeljena, multi-etničku vladu koja će štititi prava i dignitet svih građana Afganistana, uključujuči žene.”